laion/Wikipedia-Exotic huggingface dataset:
שמורת ים ראש הכרמל

שמורת ים ראש כרמל היא שמורת טבע ימית על יד מפרץ חיפה שהוכרזה ב-4 במאי 2021. בשנת 2017, רשות הטבע והגנים בשיתוף פעולה עם החברה להגנת הטבע הגישה לאישור מנהל התכנון תוכנית מספר 304-0495671 להקמת שמורת טבע ים ראש כרמל במפרץ חיפה, בתחום השיפוט של עיריית חיפה, בהמשך לשמורה הימית שקמונה שהוכרזה בשנת 2008. מטרת השמורה היא להגן על רכס הכרמל התת-ימי ולשמר אותו, בין השאר על ידי איסור עקרוני של דיג, הטלת מגבלות על עגינה וצמצום פעילות פיתוח בתחום השמורה, מכוח "חוק גנים לאומיים, שמורות טבע, אתרים לאומיים ואתרי הנצחה התשנ"ח-1998". דבר זה מבטיח הגנה על המערכות האקולוגיות הייחודיות הכוללות מגוון ביולוגי רב של בתי גידול חי, צומח ודומם. התוכנית אושרה בשנת 2019. השמורה הוכרזה רשמית בשנת 2021. במזרח: מפרץ חיפה ושמורת הטבע הימית שקמונה במערב: קצה המתלול המערבי של ראש כרמל בצפון: גבולו הצפוני של בית הגידול העמוק של ראש הכרמל "מדרגת חיל הים" ו"מדרגת התשבי" בדרום: משמורת הטבע הימית שקמונה ועד לעומק של כ-50 מ' מתחת לפני הים. שטח השמורה הוא 46.3 קמ"ר, המרחק המרבי של הגבול המערבי מחיפה הוא 12 ק"מ, אורך קו החוף 4.642 ק"מ והעומק המרבי בשמורה 370 מ'. שמורת ים ראש כרמל נמצאת בקצה המתלול המערבי של ראש כרמל, היורד מסטלה מריס לכיוון בת גלים, גולש לתוך הים וממשיך באופן רצוף עד לעומק של 370 מ' מתחת לפני המים במרחק של 12 ק"מ מהחוף. רכס גיר זה מהווה תשתית עשירה לשוניות סלעיות ומיני רבים של יצורים ימיים. בשמורה טבע עשיר ופראי: צבי ים, חתולי ים, עדרי דגים משוטטים בין השוניות הסלעיות, וספוגים היוצרים מחסה לסרטנים, נחשוני ים וחלזונות במגוון צבעים וצורות. בתי הגידול מופו על ידי המכון לחקר הימים והאגמים בהנחיית פרופסור גיל רילוב מאוניברסיטת חיפה ועל ידי המכון הגיאולוגי בהנחיית פרופסור מיכה אילן מאוניברסיטת תל אביב. השוניות הרדודות המגיעות עד לעומק של 45 מ', מדרגת שקמונה, שונית הכרמל ומדרגת התשבי, עשירות מאוד באצות, צדפות ומינים רבים של דגים, ביניהם דגי דקר הסלעים וחתולי ים. בשוניות העמוקות יותר, שונית חיל הים ומדרגות חיל הים, משגשגים גני ספוגים, סרטנים, דיונונים, תמנונים ומיני דגי קרקעית. בתצפיות שנערכו בשמורה על ידי המרכז להצלת צבי ים של רשות הטבע והגנים, העמותה למחקר והצלת יונקים ימיים וצפרים המתמחים בעופות ים, נצפו מינים של יונקים ימיים ממשפחת הלווייתנים. בעונות נדידת הציפורים, באביב ובסתיו, הופך שטח השמורה לאתר מנוחה והזנה לעופות ים נודדים. דקר הסלעים דיונון גן ספוגים צב ים גנים לאומיים ימיים בישראל המכון לחקר ימים ואגמים שמורות טבע ימיות בישראל שמורת ים ראש הכרמל, באתר רשות הטבע והגנים שמורת ים ראש הכרמל, באתר טבע ונופים בישראל שמורת ים ראש הכרמל, באתר החצי הכחול מנהל התכנון, באתר mavat.iplan.gov.il אילנה קוריאל, שמורת טבע ימית תוקם בחיפה בשטח של 50 אלף דונם, באתר ynet, 16 בנובמבר 2018 Nevo Captcha Check, www.nevo.co.il קהילה ימית ראש הכרמל - בשתוף החברה להגנת הטבע, באתר אנשי הים התיכון שמורת ראש כרמל, באתר החצי הכחול ים ומלואו, באתר Haifa3020, ‏2021-06-27
שמורת איי חוף דור-מעגן מיכאל

שמורת איי חוף דור-מעגן מיכאל היא שמורת טבע ימית, הכוללת בתחומיה את איי חוף דור ומעגן מיכאל. השמורה הוכרזה ב-26 בנובמבר 1964, ושטחה הוא כ-21 דונם. השמורה משתרעת בשני גושים נפרדים באיי החוף – "אי היונים" ממערב למעגן מיכאל (שטחו 2.8 דונם), ו"אי חופמי" ממערב למושב דור (שטחו 2.4 דונם). האיים נוספים – "שחפית", "דור" ו"טפת", אינם נכללים בשטח השמורה. העלייה לאיים אסורה, על מנת לא לפגוע בפעילות הקינון המתקיימת בהם. השמורה הייתה בין שלוש השמורות המוכרות בישראל, בתחילת 1962, עוד בטרם חקיקת החוק להכרזה על שמורות טבע. השמורה גם הייתה מהשמורות הראשונות שהוכרזו על פי החוק. אי היונים משמש כאתר קינון ליוני בית, ובשנים האחרונות מקננים בו גם עשרות ברווזי ברכייה. במחקר שנערך בשנים 2017–2018, התגלו באיים אוכלוסיות זוחלים, חרף שטחם המצומצם. באי היונים תועדו 3 מינים – שממית הבתים, נחושית עינונית וצב ביצה מצוי. באי חופמי תועדה שממית הבתים. זוחלים תועדו גם באי שחפית (שממית הבתים ושנונית השפלה) ודור (שממית הבתים, נחושית עינונית, חומט גמד וצב ביצה מצוי) שאינם נכללים בשמורה. איי החוף הם אחד המקומות האחרונים בישראל בהם גדל הצמח אוכם חופי, הנמצא הן באי היונים והן באיי חוף דור. שמורת איי חוף דור-מעגן מיכאל, באתר רשות הטבע והגנים שמורת איי חוף דור-מעגן מיכאל, באתר טבע ונופים בישראל משרד החקלאות מתכנן 85 שמורות טבע וציד, הארץ, 7 בפברואר 1962 שמורות טבע וגנים לאומיים מוכרזים בשנים 2017-1964, אתר רשות הטבע והגנים
קופה אמריקה 1935

אליפות אמריקה הדרומית 1935 (בספרדית: Campeonato Sudamericano de Football 1935) היא המהדורה ה-13 של אליפות אמריקה הדרומית בכדורגל. הטורניר נערך בפרו בין ה-6 בינואר ל-17 בינואר 1935, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו ארבע נבחרות החברות בהתאחדות. הטורניר כולו נערך באצטדיון נסיונל בעיר הבירה לימה ומספר המושבים היה 40,000. לא היו שלבי מוקדמות לטורניר. המדינות המשתתפות היו אורוגוואי, פרו, צ'ילה ומחזיקת הגביע ארגנטינה. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ברזיל, בוליביה ופרגוואי פרשו מהטורניר. אחרי קיום המונדיאל הראשון ב-1930, בו אורוגוואי זכתה עם ניצחון בגמר 2–4 על ארגנטינה, הסכסוך המתמשך בין ההתאחדויות של אורוגוואי וארגנטינה גרם לטורניר שלא להתקיים מספר שנים אחר כך. רק ב-1935 היה אפשרי לקיים טורניר נוסף ב"מתכונת מיוחדת", ועל מנת להרגיע את הרוחות לא הוענק גביע לזוכה. בנוסף לכך, טורניר זה שימש גם כמוקדמות לאולימפיאדת הקיץ 1936 שנערכה בברלין, גרמניה. 4 שערים ארגנטינה הרמיניו מסנטוניו 3 שערים אורוגוואי אניבל צ'וקה 2 שערים ארגנטינה דייגו גרסיה אורוגוואי הקטור קסטרו מדיה וקבצים בנושא קופה אמריקה 1935 בוויקישיתוף נתונים על קופה אמריקה 1935 קופה אמריקה 1935 בארכיון RSSSF
Because of You (אלבום של טוני בנט)

Because of You (בעברית: "בגללך") הוא אלבום הבכורה של הזמר האמריקאי טוני בנט. את האלבום הוציאה חברת התקליטים קולומביה רקורדס, בספטמבר 1952, לאחר שהוקלט בשנתיים הקודמות. מהדורתו המחודשת יצאה לאור בשנת 1956, וכללה ארבע רצועות בונוס. מידע על האלבום Because of You באתר MusicBrainz האלבום Because of You באתר Discogs Billboard Sept 6, 1952 Because of You at RYM
Cloud 7

Cloud 7 (בעברית: "ענן 7") הוא האלבום השני של הזמר האמריקאי טוני בנט. את האלבום הוציאה חברת התקליטים קולומביה רקורדס, ב-25 בפברואר 1955, לאחר שהוקלט בשנה הקודמת. Cloud 7, בניגוד לאלבום הקודם, בוצע בסגנון ג'אז, שלימים הפך למוטיב מרכזי ביצירותיו המוזיקליות של בנט. את האלבום הפיק מיץ' מילר ועיבד צ'אק וין. מידע על האלבום Cloud 7 באתר MusicBrainz מידע על האלבום Cloud 7 באתר AllMusic האלבום Cloud 7 באתר ספוטיפיי Tony Bennett.com Because of You at RYM
שאגן אדום בוליביאני

שאגן אדום בוליביאני (שם מדעי: Alouatta sara) הוא מין קוף רחב-אף דרום אמריקאי בסוג שאגן. הוא מצוי בבוליביה ומסווג כמין נפרד מאז 1985 (הופרד משאגן אדום ונצואלי). אורכם של הזכרים נע בין 50–56 סנטימטרים, ושל הנקבות – בין 46–49 סנטימטרים. משקלם של הזכרים הוא 5.4–9 קילוגרם. הם ניזונים בעיקר מעלים, אך אוכלים גם אגוזים, פירות ופרחים. הוא חי בקבוצות של 1–3 זכרים ו-2–7 נקבות. מפעם לפעם הזכרים הצעירים מנסים להשיג שליטה על הקבוצה. הם מתעוררים מוקדם בבוקר ומתחילים בשאגות שניתן לשמוע במרחק של 3.5 קילומטרים. מטרת השאגות לסמן את השטח שבשליטת הקבוצה. שאגות נוספות מתבצעות בערב. כמו כן הם שואגים במהלך הגשם. האויב של הקוף הוא היגואר. כאשר הוא נמצא בסביבה הקופים עולים לצמרות העצים וזורקים משם זרדים וענפי עצים. ישנה תחרות מינית אכזרית בין הזכרים בשל יחס לא מאוזן בין זכרים לנקבות. הנקבות מושכות את הזכרים על ידי הזזת הלשון כדי להזדווג. אם הזכר אינו מגיב, הנקבה עוברת לזכר אחר. תקופת ההיריון הממוצעת היא 190 יום. העולל יישאר עם אמו בין 18 ל-24 חודשים. כאשר זכר צעיר או פולש הורג את המנהיג ואת כל צאצאיו, וכך הורג כל מתחרה אפשרי. מדיה וקבצים בנושא שאגן אדום בוליביאני בוויקישיתוף שאגן אדום בוליביאני, באתר ITIS (באנגלית) שאגן אדום בוליביאני, באתר NCBI (באנגלית) שאגן אדום בוליביאני, באתר האנציקלופדיה של החיים (באנגלית) שאגן אדום בוליביאני, באתר GBIF (באנגלית) שאגן אדום בוליביאני באתר הרשימה האדומה של IUCN
פריץ שנברג

וילהלם אוטו פריץ שנברג (12 בדצמבר 1878, ברלין - 9 בפברואר 1968) היה דיפלומט גרמני ופושע מלחמה נאצי. פריץ שנברג היה בנו של בעל מלון. הוא למד בבית ספר הומבולדט בברלין. משנת 1898 למד משפטים בברלין ובשנת 1900 עבר בחינת הסמכה בטורקית בסמינר לשפות מזרחיות. בשנת 1902 קיבל את הדוקטורט שלו עם עבודת גמר על משפט מסחרי, נכנס לשירות דראגומן במשרד החוץ והועסק כדיפלומט של גרמניה במקומות שונים באימפריה העות'מאנית עד תום מלחמת העולם הראשונה בשנת 1918. בשנים 1919 - 1922 היה קונסול Chargé d'affaires בקובנה שבליטא שהוקמה באותה תקופה. בשנים 1926 - 1932 היה קונסול בגלאץ ברומניה. בינואר 1938 הפך לקונסול הכללי בסלוניקי, יוון. לאחר כיבוש יוון על ידי גרמניה הנאצית ב-1941, היה שנברג מעורב באופן פעיל בגטואיזציה ובגירוש יהודי סלוניקי למחנה ההשמדה אושוויץ יחד עם עוזרו הבכיר של אדולף אייכמן, דיטר ויסליצני. הוא דיווח למשרד החוץ ב-15 במרץ 1943 על הגירוש הראשון של היהודים מסלוניקי ותמך בהצעה לגירוש יהודים מקומיים בני לאומים אחרים. מקצת היהודים בעלי אזרחות זרה, בעיקר איטלקית וספרדית ניסו להמלט מסלוניקי בחסות הקונסולים הזרים אך שנברג דיווח ב-1943 לברלין כי משפחות מודיאנו (Modiano) ונברו (Navaro) זכו באזרחות איטלקית והוסיף כי מדובר ביהודים עשירים ובעלי השפעה. שנברג מסר לשלטונות הגרמנים כי מקורות המידע לעניין הענקת האזרחות האיטלקית ליהודים יוונים הם הרב קורץ ואלבלה. שנברג שב לברלין באמצע 1943 ופרש בנובמבר 1944. בשנות השישים חקרה הפרקליטות של קובלנץ אותו ואת גינתר אלטנבורג, הסוכן הגרמני דאז, באתונה אך מסיבות עלומות החליטה שלא להעמידם לדין בגין פשעיהם. פריץ שנברג - ביוגרפיה. (בגרמנית) סיפורו של שבוי: פרק שלישי: תקופת החיסול וההשמדה, ז'ק לוי באתר מט"ח חורבן קהילת שאלוניקי, אלפונס לוי, באתר מט"ח שואת יהודי יוון בראי מסמכי משרד החוץ הגרמני, אירית דובלון-קנבל, אוניברסיטת תל אביב. יהדות יוון בשואה , המכון ללימודי השואה ע"ש ח. אייבשיץ, עמ' 78. הגטאות היהודיים בימי השואה: שורשי התופעה ויישומה, דן מכמן באתר יד ושם.
הלמינתולוגיה

הלמינתולוגיה (מיוונית: helmins - תולעת) היא המדע העוסק בחקר תולעים טפיליות והשפעתן על הפונדקאים שלהן. תולעים אלו נמצאות בסימביוזה מסוג טפילות. ההלמינתולוגיה חוקרת, בין השאר, את המחלות הנגרמות לבני אדם, לבעלי חיים ולצמחים המארחים תולעים טפיליות. סיווג טקסונומי היחסים בין התולעת לפונדקאי מנגנוני התחמקות של הטפילים וההתמודדות איתם ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
אלמוני בזרועותי

אלמוני בזרועותי (באנגלית: A Stranger in My Arms) הוא סרט דרמה אמריקאי בשחור-לבן משנת 1959 בבימויו של הלמוט קאוטנר, עם ג'ף צ'נדלר, ג'ון אליסון וסנדרה די בתפקידים הראשיים. התסריט מבוסס על הרומן "And Ride a Tiger" של רוברט וילדר. העלילה מתרחשת בתקופת מלחמת קוריאה ומתוארת בחלקה בשיטת פלשבק. פייק יארנל (ג'ף צ'נדלר) היה טייס קרב במלחמת קוריאה. באחת הפעולות טעה הנווט שלו דונלד ביסלי (פיטר גרייבס) והמטוס ניתק מהקבוצה נפגע באש ונפל למימי האוקיינוס השקט. הם שטו בסירת גומי ללא קשר וביסלי החל להתפרע, לדבר על מוות, לשתות מי ים ולבסוף ניצל הזדמנות, לקח את אקדחו של פייק וירה בעצמו. פייק הגיע לאי, קבר אותו ולאחר שניצל הודיע כי ביסלי טבע בים. הזכרונות האלה רודפים אותו והוא עושה שטויות באוויר ומקורקע. כריסטין ביסלי (ג'ון אליסון), אלמנתו של דונלד, מגיעה לבסיס ומבקשת ממנו להיות נוכח בטקס קריאת בית חולים על שמו של דונלד. פייק מסרב, אבל בכל זאת מגיע באמצע הטקס. הוא מתוודע לפאט (סנדרה די), אחותו של דונלד שמנסה לחזר אחריו וכן להוריו של דונלד, הארלי (קונרד נאג'ל) ווירג'יני (מרי אסטור). פייק שם לב שהאם היא שתלטנית וכריסטין כנועה. מטרתה של האם היא שדונלד יקבל את מדליית הכבוד של הקונגרס. למטרה הזאת היא זקוקה לתמיכתו של פייק שיעיד על גבורתו של בנה. פייק מוזמן לסעודה בה נמצא גם ואנס ביסלי (צ'ארלס קובורן) אביו של הארלי וסבו של דונלד. ואנס הוא עשיר ובעל השפעה גדולה בממשל ובצבא. הוא מבקש מפייק להמליץ על דונלד למדליית הכבוד. פייק ממאן ואומר שרק בודדים קבלו זאת על מעשי גבורה יוצאים מהכלל. כאשר ואנס מציע לו סכום כסף גדול פייק כועס ועוזב את המקום למלון. כריסטין מגיעה אליו ומתפתח ביניהם קשר אהבה למורת רוחה של האם. פייק מגלה לבסוף לכריסטין את אופיו האמיתי של דונלד שלא אהב אותה ושהתחתן אתה רק כדי לברוח מאמו השתלטנית. דונלד כתב זאת לפני מותו ופייק מראה את המכתב לאם שפורצת בבכי ומאשימה את פייק במות בנה, אך הפעם האב יוצא נגדה והיא מתמוטטת. פייק עוזב וכריסטין אחריו. "אלמוני בזרועותי", במסד הנתונים הקולנועיים IMDb (באנגלית) "אלמוני בזרועותי", באתר AllMovie (באנגלית) "אלמוני בזרועותי", במסד הנתונים הקולנועיים KinoPoisk (ברוסית) אלמוני בזרועותי, באתר TCM
מקסים בלדרי

מקסים אלכסנדר בלדרי (באנגלית: Maxim Alexander Baldry; נולד ב-5 בינואר 1996) הוא שחקן קולנוע וטלוויזיה אנגלי. בלדרי נולד בשנת 1996 בסארי, דרום מזרח אנגליה, לאב אנגלי ולאם ילידת רוסיה. המשפחה שהתה במוסקבה ובוורשה בשבע השנים הראשונות לחייו. הוא חזר לאנגליה בשנת 2003. הוא החל להתעניין במשחק מגיל צעיר מאוד. בתחילה היה מעורב בהפקות במה עצמאיות רבות שאחת מהן, הייתה פטר והזאב לפני שהחל את לימודיו בבית הספר לאמנויות הבמה של ג'ק פאלמר בשנת 2005. בלדרי זכה להכרה לראשונה, כשכיכב בסרט הקומדיה "החופשה של בין" בכיכובו של רואן אטקינסון. תפקיד זה זיכה את בלדרי במועמדות לפרס האמן הצעיר בקטגוריית הביצוע הטוב ביותר בסרט עלילתי. לאחר מכן שיחק בסדרה "רומא" שזכתה לשבחים רבים. בסדרה הוא גילם את קיסריון, בנם של יוליוס קיסר וקלאופטרה. בשנת 2008 שיחק בתיאטרון הלאומי במחזה "קעקוע הוורדים". בלדרי נבחר להיות שחקן קבוע בתיאטרון הנוער הלאומי בשנת 2010. מדיה וקבצים בנושא מקסים בלדרי בוויקישיתוף מקסים בלדרי, ברשת החברתית אקס (טוויטר) מקסים בלדרי, ברשת החברתית אינסטגרם מקסים בלדרי, במסד הנתונים הקולנועיים IMDb (באנגלית) מקסים בלדרי, באתר AllMovie (באנגלית) מקסים בלדרי, במסד הנתונים הקולנועיים KinoPoisk (ברוסית) https://www.theglassmagazine.com/maxim-baldry-talks-to-glass-about-new-show-years-and-years/ "Hollyoaks promises 'three hot new hunks' will arrive in this sneaky teaser video". דיגיטל ספיי. Hearst Magazines UK. 16 בפברואר 2016. נבדק ב-21 במרץ 2016. {{cite web}}: (עזרה) McKay, Alistair (14 במאי 2019). "Years and Years on BBC One: One of our best writers imagines what the future holds for a family from today". Evening Standard. נבדק ב-15 במאי 2019. {{cite web}}: (עזרה) "The Haunting of Villa Diodati". BBC. 5 בפברואר 2020. נבדק ב-5 בפברואר 2020. {{cite web}}: (עזרה) Livingston, David. "Actor Maxim Baldry attends 29th annual Young Artist Awards". Getty Images. נבדק ב-17 בדצמבר 2020. {{cite web}}: (עזרה)
EL/M-2090 TERRA

EL/M-2090 TERRA הוא מכ"ם AESA (ראשי תיבות באנגלית: Active Electronically Scanned Array (אנ'), בעברית: מערך תר אלקטרונית פעיל) קרקעי, המפותח ומיוצר על ידי מפעל אלתא של התעשייה האווירית. המכ"ם נועד לתת התראה מוקדמת לטווח ארוך מאוד ברמה האסטרטגית. המכ"ם פועל בשני תדרים ומורכב בעצם משני מכ"מים שונים: "EL/M-2090U ULTRA", הפועל על תדרי Ultra High Frequency (ר"ת: UHF), ומיועד להעניק את הזיהוי הראשוני של שיגור הטיל או מטוס ומכ"ם ה-"EL/M-2090S SPECTRA", הפועל בתדר S-Band ומספק רזולוציה גבוהה יותר. שני המכ"מים נותנים יחד כיסוי של 320 מעלות ויכולים לפעול סמוך זה לזה פיזית או במרחק אחד מהשני מכיוון שאת מכ"ם הספקטרה ניתן להרכיב גם על גבי כלי שיט. כל אחד משני המכ"מים בנוי מאלפי יחידות קולטות/משדרות שעושות שימוש בטכנולוגיית גליום ניטריד על מנת להעצים את היעילות שלהן. המערכת נמכרה ל-2 לקוחות מחוץ לישראל, ואינה נמצאת בשירות צה"ל, על אף שהיא יכולה להתחבר לכל מערכות היירוט של ישראל. EL/M-2090U ULTRA: רוחב: 30 מטר גובה: 10 מטר משקל: 280 טון EL/M-2090S SPECTRA: רוחב: 15 מטר גובה: 9 מטר משקל: 130 טון המכ"ם, באתר התעשייה האווירית יואב זיתון, רואה כל טיל: נחשף מכ"ם ישראלי ענק, באתר ynet, 15 בנובמבר 2015
יחסי אזרבייג'ן–תוניסיה

יחסי אזרבייג'ן–תוניסיה הם היחסים הבילטרליים שבין הרפובליקה של אזרבייג'ן לבין הרפובליקה התוניסאית. אזרבייג'ן ותוניסיה כוננו יחסים דיפלומטיים ביניהן ב-1 ביולי 1998. ב-15 בנובמבר 2005 ביקרה בתוניסיה משלחת בראשות שר התקשורת וטכנולוגיית המידע של אזרבייג'ן, עלי אבאסוב בעת שהשתתפה בכינוס השני של הוועידה העולמית בנושא טכנולוגיית מידע. במהלך הוועידה צוין "יום אזרבייג'ן" ב-17 בנובמבר. כמעט כל הסחורות שמייצאת אזרבייג'ן לתוניסיה הן נפט, ואילו בין הסחורות שתוניסיה מייצאת לאזרבייג'ן ניתן למנות ביגוד, פירות, וציוד חשמלי. בשנת 2019 עמד היקף הסחורות שהועברו בין המדינות על 20.54 מיליון דולר, כשמאזן הסחר נטה לטובתה של אזרבייג'ן. ביוני 2012 נערך בתוניס אירוע לציון יום אזרבייג'ן. בהתאם לתוכנית הממלכתית "נוער אזרבייג'ן 2011–2015" נערכה במרץ-מאי 2014 תחרות חיבורים בנושא "מה אני יודע על אזרבייג'ן?" בתוניס. בסוף חודש אוגוסט ארגן משרד הנוער והספורט של אזרבייג'ן ביקור חינוכי לזוכים בתחרות. Azerbaijan trade balance, exports and imports, World Integrated Trade Solution İKİTƏRƏFLİ MÜNASİBƏTLƏR, web.archive.org, ‏1 באוקטובר 2020 ДЕЛЕГАЦИЯ АЗЕРБАЙДЖАНА ОТБЫЛА В ТУНИС, azertag.az (ברוסית) Azerbaijan / Tunisia, OEC Tunisia / Azerbaijan, OEC В Тунисе отметили День Республики Азербайджана, Day.Az, ‏3 ביוני 2012 (ברוסית)
מיכאיל צרתלי

מיכאיל מיחקו צרתלי (בגאורגית: მიხეილ მიხაკო წერეთელი) ( 23 בדצמבר 1978, נפת צ'יאתורה - 2 במרץ 1965, מינכן) הוא היסטוריון ודיפלומט גאורגי. מיכאיל צרתלי נולד בכפר בנפת צ'יאתורה באימפריה הרוסית למשפחת נסיך גאורגי צרתלי. לאחר סיום בית הספר בקוטאיסי, הוא עבר לצרפת והחל לימודים בסורבון. בשנת 1913 הוא קיבל תואר דוקטור בהיסטוריה תוך התמחות באשורולוגיה מאוניברסיטת היידלברג. בשנים 1914–1918 הוא עבד באוניברסיטת ברלין ובמקביל היה פעיל באוגדות גאורגיות שדגלו בעצמאות המדינה. בשנים 1918–1919 מיכאיל צרתלי היה שגריר של הרפובליקה הדמוקרטית של גאורגיה בשוודיה ונורווגיה. בשנת 1919 הוא חזר לטביליסי ומונה לפרופסור באוניברסיטה הממלכתית של טביליסי בשנת 1921 הרפובליקה הגאורגית הפסיקה להתקיים ושטחה סופח לרוסיה הסובייטית. מיכאיל צרתלי עזב את גבולות גאורגיה, הגיע לבריסל והחל לעבוד באוניברסיטה החופשית של בריסל. בשנים 1933–1945 הוא היה פרופסור באוניברסיטת הומבולדט של ברלין. לאחר 1945 הוא התגורר במינכן. מיכאיל צרתלי התמחה בהיסטוריה של גאורגיה. בשנת 1912 הוא פרסם תוצאות מחקר השוואתי של השפה הגאורגית ושומרית. בשנת 1925 הוא פרסם תרגום לגאורגית של "עלילות גילגמש". בשנת 1955 מיכאיל צרתלי פרסם תרגום לגרמנית של "עוטה עור הנמר". בסך הכל מיכאיל צרתלי פרסם כ-80 ספרים בנושא היסטוריה של גאורגיה ואזור הקווקז. בשנים 1925–1954 הוא היה בין הפעילים הבולטים של "תתרי גיאורגי" - ארגון של גאורגים גולים באירופה. בשנת 2013 למיכאיל צרתלי הוענק עיטור "הגיבור הלאומי של גאורגיה" (אנ'). מדיה וקבצים בנושא מיכאיל צרתלי בוויקישיתוף ביוגרפיה (ברוסית) ערך זה הוא קצרמר בנושא גאורגים ובנושא פוליטיקאים. אתם מוזמנים לתרום לוויקיפדיה ולהרחיב אותו.
FreeSync

FreeSync היא טכנולוגיה חופשית לקצב רענון משתנה המפותחת על ידי חברת AMD ונועדה למנוע קריעת מסך (אנ') ואת הצורך בשימוש בתוכנות חלופיות כמו סנכרון אנכי (Vsync). הטכנולוגיה פותרת את תופעת קריעת המסך על ידי שינוי קצב הרענון של מסך התצוגה והתאמה לקצב הפריימים לשנייה שהכרטיס הגרפי מרנדר על בסיס היישום הגרפי שרץ על המחשב. קריעת מסך נוצרת כאשר אין סנכרון בין קצב הרענון האנכי (שורות הפיקסלים) של המסך לבין כמות הפריימים שמרונדרת בפועל, כך שנוצר שפריים אחד נחתך טרם הצגתו במלואו והפריים השני מוצג, בכך נוצר חוסר התאמה בין הפריימים, בדומה למתרחש בתצוגות המתבוססות על סריקה שזורה (Interlaced). הטכנולוגיה משתמשת בחיבור DisplayPort, שהחל מגרסה 1.2a מכיל את תכונת ה-"סנכרון אדפטיבי" (Adaptive-Sync) אשר מאפשר להשתמש ב-FreeSync ללא פגיעה ממשית בביצועים וללא כל התקן נוסף. הטכנולוגיה המקבילה ל-FreeSync היא G-Sync אשר מפותחת על ידי Nvidia, היא קניינית ודורשת צ'יפ על מנת להשתמש בה. אתר האינטרנט הרשמי של FreeSync (באנגלית) אתר האינטרנט הרשמי של FreeSync (ביפנית) רשימת מסכים התומכים ב-FreeSync, באתר AMD (באנגלית) רשימת טלוויזיות התומכות ב-FreeSync, באתר AMD (באנגלית) ראסמוס לנסן, LG releases FreeSync Premium update for its CX, GX OLED TVs, באתר Flatpanels HD, ‏‏13 ביולי 2020 (באנגלית) סקוט ווסון, AMD could counter Nvidia’s G-Sync with simpler, free sync tech, באתר The Tech Reporter, ‏‏6 בינואר 2014 (באנגלית) חליאד מוע'מר, AMD FreeSync Vs Nvidia G-Sync – Dissected And Compared, באתר WWCF Tech, ‏‏21 במרץ 2015 (באנגלית) ערך זה הוא קצרמר בנושא תוכנה ובנושא משחקים. אתם מוזמנים לתרום לוויקיפדיה ולהרחיב אותו.
הדרדסים (סדרת טלוויזיה, 2021)

הדרדסים (בצרפתית: Les Schtroumpfs) היא סדרת טלוויזיה בלגית בהנפשה ממוחשבת, שהופקה על ידי Dupuis Audiovisuel, IMPS ו-Peyo Productions. זו הסדרה השלישית המבוססת על זיכיון "הדרדסים", אחרי שתי סדרות באותו שם ששודרו בשנים 1961 ו-1981. הסדרה הוכרזה לראשונה על ידי Peyo Productions בשנת 2017. לאחר שנה, הוכרז כי תשודר ב-Ketnet בפלנדריה, TF1 בצרפת, KiKA בגרמניה, ו-La Trois בוולוניה. בשנת 2020 דווח כי ניקלודיאון ינהלו את הזכויות לשידור הסדרה במדינות נוספות. ב-12 ביוני 2022 הוזמנה עונה נוספת שתשודר ב-2024. ב-1 במאי 2023 הפכה הסדרה לזמינה בשירות הזרמת המדיה נטפליקס בארצות הברית. הסדרה החלה את שידוריה ב-18 באפריל 2021 בערוץ La Trois בבלגיה. בארצות הברית, הסדרה משודרת בניקלודיאון החל מ-6 בספטמבר 2021. בישראל, הסדרה עלתה לשידור בדיבוב עברי בניקלודיאון המקומי ב-1 בספטמבר 2021, וחודש לאחר מכן, ב-11 באוקטובר, אף החלה את שידוריה בערוץ הבת ניק ג'וניור. החל מה-8 באפריל 2022, פרקי הסדרה מופצים גם לערוץ היוטיוב הרשמי של הזיכיון, בסדר שונה מסדר השידור המקורי בניקלודיאון. הסדרה החלה את שידוריה בערוץ הברודקאסט כאן חינוכית ב-21 במאי 2023, ובהמשך אותה שנה, ב-15 ביולי, נוספה לשירות הזרמת המדיה נטפליקס. באוקטובר 2023, הסדרה חודשה לעונה שלישית שתשודר ב-25 באוגוסט 2024 ובישראל ב-8 בספטמבר 2024 בדיבוב העברי בערוץ ניק ג'וניור. הסדרה מתרחשת אחרי הסרט "דרדסים: הכפר האבוד", והדרדסות הכפריות ממנו מופיעות אף הן. ערך מורחב – הדרדסים - דמויות הדיבוב העברי בוים על ידי מאיה מיטלפונקט בפרקים 1–6 ורועי גבע החל מפרק 7, והופק על ידי ענבר שטגר עזרא באולפני דאבי דאב. בנוסף מדבבת בדיבוב העברי שירלי לילו החל מפרק 14. אתר האינטרנט הרשמי של הדרדסים (בצרפתית) הדרדסים, ברשת החברתית אינסטגרם "הדרדסים", במסד הנתונים הקולנועיים IMDb (באנגלית) "הדרדסים", במסד הנתונים הקולנועיים KinoPoisk (ברוסית) הדרדסים, במיזם "אישים" לתיעוד היצירה הישראלית Animation Magazine IMPS & Dupuis Plan New 'Smurfs' Series Smurfs to return to TV הדרדסים • עברית, באתר יוטיוב
נחמה בן-אליהו

נחמה בן-אליהו (4 בינואר 1935; ניו יורק – 23 במרץ 2014; ירושלים) הייתה דוקטור לזואולוגיה, חוקרת של תולעים רב זיפיות ויקירת ירושלים. נולדה ב-1935 בניו יורק. בצעירותה הייתה חברה בתנועת השומר הצעיר. היא עשתה תואר ראשון ושני בזואולוגיה באוניברסיטת אינדיאנה. היא השלימה תואר שני נוסף בהוראת המדעים. בעקבות הרצאה של דוד בן-גוריון החליטה לעלות לישראל. היא עלתה לישראל ב-22 ביוני 1962 יחד עם בנה והתיישבה בחיפה. בישראל נישאה מחדש ואימצה את שני בניו של בעלה מהנישואים הקודמים. היא עבדה בעסק משפחתי של ייצור ושיווק ציוד מדעי. ב-1967 החלה לעבוד כזואולוגית בתחנה לחקר הדיג הימי בחיפה. ב-1971 עברה להתגורר בבאר שבע, שם עבדה כעוזרת הוראה במקביל לעבודת הדוקטורט. עבודת הדוקטורט עסקה בחקר המגוון של קפריטופאונה של רב-זיפיות (Polychaete) ונעשתה תחת הנחיה משותפת של פרנסיס דב פור ואוריאל ספריאל מהאוניברסיטה העברית בירושלים. ב-1975 עברה לירושלים לצורך סיום עבודת הדוקטורט. היא נשארה בירושלים אחרי סיום הדוקטורט, והצטרפה לסגל המִנהלי של המחלקה לזואולוגיה באוניברסיטה העברית. בהמשך התמנתה לאוצרת ולמנהלת של אוסף חסרי החוליות המימיים באוספים הביולוגיים הלאומיים. היא הייתה אחת העורכות של כתב העת של אוספי הטבע הלאומיים, האסיאנה. היא נטלה חלק במאמץ לאיתור הצוללת אח"י דקר.[דרוש מקור] בן-אליהו למדה ערבית ויזמה שיתוף פעולה עם מורות לביולוגיה בבית ספר תיכון ערבי לבנות במזרח ירושלים. היא הייתה פעילה ב"שלום עכשיו" ובארגונים לזכויות האזרח. בין היתר השתתפה בעבודת השדולה של התאחדות עולי אמריקה וקנדה בישראל למען החוק למניעת עישון. בן-אליהו השתתפה בהפגנות ובחלוקת פליירים והייתה פעילה ברצ ובהמשך במר"צ. במהלך אינתיפאדת אל אקצא שכלה את אחת מנכדותיה בפיגוע בקו 14א ב-2003. היא הייתה נציגת עיריית ירושלים במועצת המנהלים של גן החיות התנ"כי. ב-2008 הוענק לה אות יקיר ירושלים על פעילותה החינוכית, על תרומתה לקידום השלום והאחווה בין תושבי העיר ועל פעילות ציבורית ענפה לקידום גן החיות התנכ"י. לאחר צאתה לגמלאות המשיכה לעבוד באוניברסיטה העברית, לכתוב מאמרים ולהשתתף בכנסים מדעיים. לאחר מאבק של כמה שנים במחלת הסרטן, נפטרה ב-23 במרץ 2014. יקירי ירושלים לשנת תשס"ח, עיריית ירושלים Ariel D. Chipman, Harry ten Hove, M. Nechama Ben-Eliahu, 4 January 1935 – 23 March 2014. Obituary and some personal reminiscences (באנגלית) Chipman & ten Hove יקירי ירושלים Francis Dov Por, Tamar Ben Eliahu z"L, 19 anos (ב־Brazilian Portuguese) MELANIE LIDMAN, Peace Now: Building will ‘ruin Israel’, The Jerusalem Post, ‏1 באוגוסט 2010 (באנגלית) דר' נחמה בן אליהו ז"ל Dr. Nechama Ben-Eliahu